આણંદ શહેર સ્થિત જુના દાદર પાસે રહેતી એક 32 વર્ષિય પરિણીતા રહસ્યમય રીતે લાપતા થઇ હોવાની ફરિયાદ આણંદ શહેર પોલીસ મથકે નોંધાઇ છે. આ બનાવ અંગે પોલીસ પાસેથી જાણવા મળ્યા અનુસાર શહેરના રેલ્વે સ્ટેશન પાસે આવેલા જુના દાદર નજીક રહેતી અને દાહોદ નિવાસી આદિવાસી પરિણીતા ગત 5 નવેમ્બરના રોજ કોઇને પણ કહ્યાં વગર ઘરેથી ચાલી ગઇ હતી. પરિવારજનોએ આસપાસના વિસ્તાર અને સગા સંબંધીઓને ત્યાં શોધખોળ કરતા તેની ભાળ મળી ન હોવાથી ફરિયાદ નોંધાવી છે. પોલીસે ફરિયાદના આધારે તપાસ હાથ ધરી છે.